ÅRSMØTE 2026

📍 Kantina på Rådhuset, Hansnes 

🕠 Kl. 17:30

5. Årsmelding 2025
1. Innledning
2025 har vært et stabiliseringsår for Karlsøy Frivilligsentral. Året har vært preget av organisatorisk omstilling, ny daglig leder i vikariat, administrativ strukturering og avklaringer rundt sentralens rolle og retning i kommunen.
I større grad enn aktivitetsvekst har året handlet om å etablere bærekraftige rammer for videre drift.

2. Medlemslag  
Sentralen har i perioden 2025-2026 bestått av 11 medlemslag. 
· Rebbenesøy Ungdoms- og idrettslag
· Reinøy Kirkeforening
· Reinøy Pensjonistforening
· Karlsøyfestivalen
· Nordeidet bygdeforening 
· Ringvassøy Idrettslag
· UL Solbrand
· UL Start
· 70 Grader Kor 
· Stakkvik Kultur og Bygdelag
· Nordre Reinøy Kulturlag

3. Organisasjon og styre
Styret har i 2025 avholdt 7 styremøter. Arbeidet har vært preget av håndtering av vikariatsituasjon, økonomiske avklaringer, utvikling av utstyrssentralen og strategiske drøftinger om sentralens rolle.
Oppmøtet har variert, men styret har vært samlet om sentrale beslutninger.
Styret har bestått av:
· Styreleder: Eva Lockertsen Stenvold
· Styremedlem: Cato Lorentzen
· Styremedlem: Siv Ditlefsen
· Styremedlem: Freddy Sørensen
· Styremedlem: Jan Børge Fremnesvik
· Varamedlem: Tom-Arild Ottesen
· Varamedlem: Steve Jensen

4. Administrativ struktur og formelle avklaringer
I forbindelse med ny daglig leder og ny styreleder har det vært nødvendig å avklare roller og fullmakter i Altinn og andre offentlige systemer.
Det er også etablert og kvalitetssikret nødvendige ordninger knyttet til pensjon og forsikring.

5. Aktivitet og drift
Driften i 2025 har vært preget av videreføring og konsolidering av eksisterende tilbud.
Kjellertreffet (tidligere Onsdagstreffet) har samlet deltakere, hovedsakelig flyktninger, og har vært et viktig lavterskeltilbud. Kjellertreffet driftes i hovedsak av ansatte ved voksenopplæringen, mens frivilligsentralen har bistått med mindre økonomiske bidrag og promotering.
Arbeidet med Besøksvennordning er videreført i samarbeid med blant annet Røde Kors Tromsø, men ordningen er ikke iverksatt per 31.12.2025.
Frivilligsentralen har hatt en sentral og koordinerende rolle i gjennomføringen av TV-aksjonen.
Prosjektet Generasjonslekene ble ikke gjennomført i 2025. Manglende respons fra lag og foreninger, samt behov for bedre forankring og planlegging, førte til at prosjektet ble utsatt.

6. Utviklingsarbeid
I tillegg til ordinær drift har det vært arbeidet med flere utviklingstiltak:
· Utarbeidelse av modeller for oppstart av nye lag og foreninger
· Utvikling av kurs og veiledning i tilskuddssøking
· Påbegynt arbeid med etablering av småjobbsentral
· Videreutvikling av besøksvennordningen
· Utvikling av konseptet «Felles bord» som lavterskel møteplass
Det er også startet opp et nytt initiativ:
«Dette skjer i Karlsøy»
Én gang i måneden samles informasjon om aktiviteter og arrangementer fra lag og foreninger i kommunen. Dette publiseres på nettsiden og deles på Facebook for å synliggjøre aktivitet og legge til rette for samarbeid.

7. Utstyrssentralen
Etableringen av utstyrssentralen har vært årets viktigste konkrete tiltak.
Frivilligsentralen har overtatt drift av den kommunale utstyrssentralen, som nå er operativ og i bruk. Tiltaket har styrket samarbeidet med kommunen og tydeliggjort sentralens rolle.

8. Samarbeid og deltakelse i nettverk
Frivilligsentralen har deltatt i relevante nettverk og møteplasser, blant annet gjennom Ishavskysten friluftsråd.
Det er også deltatt i møte med mobbeombudet i Troms, med fokus på forebygging av mobbing og sosial utestenging.

9. Økonomi
Årsresultatet for 2025 viser et overskudd på 72 021,88 kroner.
Overskuddet knytter seg i hovedsak til prosjektmidler fra Bufdir som disponeres i 2026.
Driften isolert sett har vært i balanse, men økonomien har vært påvirket av høye leiekostnader.
Mot slutten av året ble det inngått avtale med Karlsøy kommune om gratis kontor- og garasjeplass. Dette reduserer kostnadsnivået og gir økt handlingsrom fremover.

10. Vurdering av året
2025 har vært et år preget av stabilisering og strukturering.
Selv om aktivitetsnivået ikke har økt vesentlig, er det lagt et viktig grunnlag for videre utvikling gjennom organisatorisk opprydding, formelle avklaringer og styrket samarbeid med kommunen.























6. Regnskap 2025
Årsregnskapet for 2025 viser et overskudd på 72 021,88 kroner. Driftsinntektene utgjorde 742 830 kroner, hovedsakelig bestående av offentlige tilskudd og prosjektmidler, mens totale driftskostnader var 670 810 kroner . Lønnskostnader utgjør den største enkeltposten, etterfulgt av kostnader knyttet til lokaler.
Ved utgangen av året hadde Karlsøy Frivilligsentral en egenkapital på 386 509 kroner og totale bankinnskudd på 477 777 kroner . Økningen i egenkapital reflekterer årets overskudd, som i stor grad knytter seg til prosjektmidler som disponeres videre i 2026.
Styret vurderer den økonomiske situasjonen som tilfredsstillende. Samtidig bemerkes det at økonomien i stor grad er avhengig av tilskudd, og at det derfor er viktig å opprettholde god kostnadskontroll og sikre forutsigbar finansiering fremover.

6.1. Revisjonsuttalelse

7. Vedtektsendringer
7.1 – Presisere sentralens rolle og målgruppe
Styret opplever at vedtektene er for rettet mot lag/foreninger og for lite rettet mot befolkningen. 
Det foreslås derfor å legge til i formålsparagrafen: 
· «Frivilligsentralen skal også utvikle og tilby tiltak og tjenester rettet mot befolkningen i Karlsøy kommune, med særlig vekt på inkludering, deltakelse og møteplasser.»

7.2 - Klargjøre tjenestetilbud og avgrensning mot kommunen
Det er behov for å tydeligere hva KF faktisk tilbyr, samtidig som det understrekes at sentralen ikke skal gå inn i kommunens lovpålagte oppgaver. 
Det foreslås derfor å utvide “Sentralens primære oppgaver” med: 
· «Frivilligsentralen kan utvikle og tilby tjenester og tiltak som bidrar til å dekke sosiale behov i befolkningen, så lenge dette ikke overlapper med kommunens lovpålagte oppgaver.»









8. Budsjett 2026
Inntekter
	Post
	Beløp (kr)

	Driftstilskudd (stat)
	478 094

	Driftstilskudd (Karlsøy kommune)
	100 000

	Medlemskontingenter
	10 000

	Sum driftsinntekter
	588 094



Egenkapital
	Post
	Beløp (kr)

	Egenkapital per 31.12.2025
	386 509

	Øremerkede midler
	-74 000

	Fri egenkapital
	312 509



Totale disponible midler
	
	Beløp (kr)

	Sum disponible midler (inntekter + fri EK)
	900 603


Kostnader
Lønnskostnader
	Post
	Beløp (kr)

	Lønn
	518 000

	Feriepenger
	62 000

	Pensjon og forsikring
	22 000

	Sum lønnskostnader
	602 000



Aktiviteter
	Post
	Beløp (kr)

	Kjellertreffet
	11 500

	
	

	Sum aktiviteter
	11 500



Interne møter
	Post
	Beløp (kr)

	Møtemat
	2 000

	Årsmøte
	2 000

	Sum interne møter
	4 000



Nettverk og kompetanseheving
	Post
	Beløp (kr)

	Kurs / seminar
	5 000

	Diett
	1 500

	Kjøregodtgjørelse
	2 000

	Sum nettverk / kompetanse
	8 500



Administrasjon
	Post
	Beløp (kr)

	Telefoni
	6 000

	Kontorrekvisita
	5 000

	Data / IT
	5 000

	Kommunikasjon / profilering
	5 000

	Bank- og kortgebyr
	1 000

	Kontingent frivilligsentraler
	4 200

	Programvare
	4 000

	Nettside / e-post
	2 000

	Husleie
	120 000

	Sum administrasjon
	152 200



Totalt
	
	Beløp (kr)

	Sum kostnader
	778 200

	Resultat (drift 2026)
	-190 106




Vurdering av budsjett 2026
Budsjettet for 2026 viser et planlagt underskudd som følge av husleiekostnader knyttet til oppsigelsestid for tidligere lokaler. Husleiekostnadene i 2025 ble høyere enn opprinnelig forutsatt, noe som også har påvirket kostnadsnivået inn i 2026.
Det er fra 2026 inngått avtale med Karlsøy kommune om gratis kontor- og lagerlokaler. Dette vil redusere kostnadsnivået betydelig fremover og gi bedre økonomisk handlingsrom i årene som kommer.
Underskuddet i 2026 dekkes av opparbeidet fri egenkapital. Øremerkede midler er holdt utenfor og disponeres i tråd med sine formål.
Lønnskostnader utgjør hoveddelen av frivilligsentralens utgifter. Grunnfinansieringen dekker i hovedsak bemanning, mens aktivitet og videre utvikling i stor grad er avhengig av eksterne midler og samarbeid.
9. Årsplan 2026 
9.1 Overordnet mål
I 2026 skal Karlsøy Frivilligsentral styrke sin rolle som en koordinerende og utviklende aktør for frivilligheten i kommunen, med særlig vekt på bærekraftige tiltak, økt aktivitet og tydeligere struktur.
Arbeidet skal bygge videre på det organisatoriske grunnlaget som ble etablert i 2025.

9.2 Prioriterte satsingsområder
9.2.1 Videreutvikling av utstyrssentralen
Utstyrssentralen skal videreutvikles som et sentralt lavterskeltilbud i kommunen.
Dette innebærer:
· Sikre stabil drift og tilgjengelighet 
· Videreutvikle rutiner og organisering 
· Vurdere behov for utvidelse av tilbudet 
Mål:
Etablere utstyrssentralen som et robust og godt forankret tilbud i kommunen.

9.2.2 Etablering av småjobbsentral
Det skal arbeides med ferdigstillelse og lansering av småjobbsentralen.
Dette innebærer:
· Avklare organisering og rammer 
· Utvikle en enkel og gjennomførbar modell 
· Igangsette tilbudet i løpet av 2026 
Mål:
Etablere et lavterskeltilbud som kobler behov for småjobber med tilgjengelige ressurser i lokalsamfunnet.

9.2.3 Relansering av besøksvennordning
Frivilligsentralen skal arbeide for å etablere en besøksvennordning i samarbeid med relevante aktører.
Dette innebærer:
· Ferdigstille konsept og samarbeidsstruktur 
· Avklare ansvar og rollefordeling 
· Igangsette ordningen i løpet av året 
Mål:
Etablere et bærekraftig tilbud som bidrar til å redusere ensomhet og styrke sosial kontakt.

9.2.4 Økt frivillig aktivitet i kommunen
Det skal utarbeides en strategi for å styrke frivillig aktivitet i Karlsøy.
Dette innebærer:
· Kartlegge behov og muligheter i samarbeid med lag og foreninger 
· Identifisere tiltak for rekruttering av frivillige 
· Legge til rette for samarbeid og felles initiativ 
Mål:
Øke aktivitetsnivået og deltakelsen i frivilligheten i kommunen.

9.2.5 Videreutvikling av tjenester og arbeidsformer
Frivilligsentralen skal videreutvikle hvordan den støtter lag og foreninger.
Dette innebærer:
· Utvikle kurs og veiledning, særlig innen tilskuddssøking 
· Videreutvikle modeller for støtte og samarbeid 
· Avklare og videreutvikle sentralens rolle og tjenestetilbud 
Mål:
Styrke sentralens relevans og nytteverdi for medlemslag og lokalsamfunn.

9.3 Prinsipper for gjennomføring
Arbeidet i 2026 skal preges av:
· Realistisk ambisjonsnivå 
· Prioritering av få, tydelige satsinger 
· Samarbeid med eksisterende aktører 
· Tiltak som er bærekraftige over tid 

9.4 Oppfølging
Handlingsplanen følges opp gjennom:
· Styremøter gjennom året 
· Løpende dialog mellom styret og daglig leder 
· Vurdering av framdrift og prioriteringer ved behov
















10. Innkomne saker 
Sak 1 – Prinsipper for bistand til søknadsskriving og eventuell gebyrmodell
Karlsøy Frivilligsentral har tidligere hatt en ordning der det i enkelte tilfeller er tatt et administrativt gebyr ved bistand til søknadsskriving for lag og foreninger.
Styret og administrasjonen opplever at dagens ordning har vært lite tydelig og til dels utfordrende å praktisere. Det er behov for å videreutvikle en modell som er mer forutsigbar, bærekraftig og tilpasset sentralens rolle.

Vurdering
Frivilligsentralen skal være en støttespiller for lag og foreninger, samtidig som ressursbruken må være bærekraftig over tid.
Styret vurderer at det er hensiktsmessig at:
· prinsipper for bistand og eventuell betaling ikke detaljreguleres i vedtektene 
· det gis rom for å utvikle og justere modellen over tid 
· løsningen kan tilpasses behov, kapasitet og erfaring 
Det kan også være aktuelt å i større grad vektlegge kurs, opplæring og veiledning som alternativ til direkte bistand i enkeltsøknader.

Forslag til vedtak
Årsmøtet gir styret fullmakt til å utforme og videreutvikle en modell for bistand til søknadsskriving, herunder vurdere om og i hvilke tilfeller det skal tas betalt for slik bistand.
Modellen skal:
· være tydelig og forutsigbar for medlemslagene 
· være i tråd med frivilligsentralens formål og rolle 
· bidra til bærekraftig ressursbruk 
Styret orienterer årsmøtet om praktiseringen av ordningen i forbindelse med neste årsmelding.

11. Valg av styre og valgkomité
Følgende personer er på valg i 2026:
· Eva Lockertsen Stenvold (styreleder) – stiller ikke til gjenvalg som styreleder, men stiller til valg som styremedlem 
· Cato Lorentzen (styremedlem) – stiller ikke til gjenvalg 
· Siv Ditlefsen (styremedlem) – stiller ikke til gjenvalg 
· Tom-Arild Ottesen (varamedlem) – stiller ikke til gjenvalg 
· Monica Nyrud (valgkomité) – stiller ikke til gjenvalg 
· Jonathan Ottesen (revisjonskomité) – Stiller ikke til gjenvalg
Valgkomiteen har arbeidet med å finne kandidater til de ledige vervene, men har per nå ikke lykkes med å innstille nye kandidater til alle posisjoner.
Årsmøtet inviteres derfor til å komme med forslag til kandidater og bidra i valg av nytt styre.
















For spørsmål eller andre opplysninger, ta kontakt med

Håvard Ivan
Daglig leder
+47 995 74 085
Eva Lockertsen Stenvold
Styreleder
+ 47 481 07 348

Revisjonsrapport for Karlsey Frivilligsentral 2025.

Resultatregnskapet og balanserapport for 2025 er gjennomgtt uten at man
kan finner noen feil eller mangler.

Revisjonen har dermed ingen merknader til regnskapet for 2025.

Hansnes, 18.mars 2026

ot ONelern AV
armyﬁ:fsen Jonatan Ottesen





